Ιωάννης Αμοιρίδης

Ο Ιωάννης Αμοιρίδης (γενν. στις 10 Οκτωβρίου 1957) είναι τεχνολόγος πολιτικός μηχανικός, βουλευτής Πιερίας, που χρημάτισε και Δήμαρχος της Κατερίνης από την 1η Ιανουαρίου 1999 ως τις 31 Δεκεμβρίου 2006.

 Βιογραφία 
Γεννήθηκε στην Κατερίνη. Σπούδασε στην ΚΑΤΕΕ Λάρισας και στην Πολυτεχνική Σχολή του Πανεπιστημίου της Θεσσαλονίκης. 
Το 2005 συνετέλεσε στην ίδρυση Ένωσης Τοπικών Αρχών (Ένωση Τ.Ε.Δ.Κ., με έδρα την Πέλλα και με γραφεία στο εξωτερικό) Κεντρικής Μακεδονίας με την επωνυμία "Αλέξανδρος", της οποίας ήταν και πρόεδρος. 
Το 1995 ήταν πρόεδρος της ΕΠΣ Πιερίας. Από το 1999 έως το 2007 ήταν πρόεδρος της Τοπικής Ένωσης Δήμων και Κοινοτήτων (ΤΕΔΚ) στο νομό Πιερίας. Είναι παντρεμένος με την  Αλεξάνδρα Ζαΐμη και έχουν 1 γιο και 1 κόρη.

 Βουλευτής 
Ο Ιωάννης Αμοιρίδης εξελέγη για πρώτη φορά βουλευτής Πιερίας με το ΠΑΣΟΚ στις εκλογές του 2007 και επανεξελέγη με το ίδιο κόμμα στις εκλογές του 2009. Στις 12 Φεβρουαρίου 2012 τέθηκε εκτός κοινοβουλευτικής ομάδας και ανεξαρτητοποιήθηκε, για να επιστρέψει στη Βουλή ως μέλος της Δημοκρατικής Αριστεράς, στις 26 Μαρτίου 2012. Στις εκλογές του 2023, μετά από 11 χρόνια, κατέβηκε εκ νέου υποψήφιος βουλευτής με το ΚΙΝΑΛ στην Δυτική Αττική.Κοινοβουλευτική θητεία Ιωάννη Αμοιρίδη, Βουλή των Ελλήνων, ανάκτηση 10-8-2013..

 Δήμαρχος 
Το 1990 εξελέγη δημοτικός σύμβουλος και το 1997 έγινε αναπληρωτής Δήμαρχος Κατερίνης. Εξελέγη Δήμαρχος Κατερίνης (με το συνδυασμό Πράξη Το Όραμα") με ποσοστό 58,8% στο δεύτερο γύρο έναντι 41,2% για τον Αλέξανδρο Τσακπουνίδη στις δημοτικές εκλογές του 1998Υπουργείο Εσωτερικών, αποτελέσματα δημοτικών εκλογών 1998, Δήμος Κατερίνης, ανάκτηση 10-8-2013  και ανέλαβε καθήκοντα την 1η Ιανουαρίου 1999. Επανεξελέγη στις εκλογές του 2002 από τον πρώτο γύρο με ποσοστό 52,8% έναντι 43,2% για το Σάββα ΧιονίδηΥπουργείο Εσωτερικών, αποτελέσματα δημοτικών εκλογών 2002, Δήμος Κατερίνης, ανάκτηση 10-8-2013., ο οποίος και τον διαδέχθηκε ως Δήμαρχος το 2007.

 Εξωτερικοί σύνδεσμοι 
Βιογραφικό του Ιωάννη Αμοιρίδη

 Παραπομπές 

Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Δημοκρατική Αριστερά
Κατηγορία:Βουλευτές εκλεγμένοι με το ΠΑΣΟΚ
Κατηγορία:Δήμαρχοι Κατερίνης